רהיטים

 הרהיט מיושן? הפכו אותן לישן! במגזין "100" שמתפרסם השבוע בעיתון "לאשה", בחרנו בכתבה הבאה כאחת העצות הטובות ביותר שפרסמנו בכל הזמנים. מדובר בטכניקת הצביעה "דיסטרסינג", המעניקה לרהיטים אופי ישן-רומנטי א-לה פרובאנס. ענת דנקורט מדגימה לכם איך עושים את זה, שלב אחר שלב נטשה חיימוביץ', לאשה  עדכון אחרון: 15.02.07,      12:56 עוד טיפים מ[|זולה רהיטים]  מה אתם צריכים איך עושים את זה בטכניקת "דיסטרסינג" צובעים את הרהיט בצבע כהה, מורחים שכבת שעווה, צובעים בשכבה בהירה (כדי להעצים את הניגוד בין הצבעים), ומשייפים. בעת השיוף מתגלה שכבת הצבע המקורית (בזכות השעווה היא לא נצבעת וקל לשייף אותה), ומתקבל מראה ישן. שלב א' מכינים את הרהיט: משייפים קלות בנייר שיוף, ומנקים את האבק מהרהיט וממשטח העבודה במטלית יבשה.
 * נייר שיוף מס' 0
 * חצי ליטר צבע על בסיס מים בגוון כהה
 * חצי ליטר צבע על בסיס מים בגוון בהיר
 * 3 מברשות לצביעה
 * נר לבן
 * מטלית יבשה
 * רבע ליטר לכה שקופה, רצוי על בסיס מים

שלב ב' צובעים שכבה ראשונה של הגוון הכהה. מחכים שעה עד שהצבע יבש לגמרי. לא חייבים לצבוע את כל הרהיט. אפשר לצבוע רק את פינות הרהיט ומקומות בולטים שאותם רוצים ליישן.

שלב ג' כששכבת הצבע הראשונה התייבשה לגמרי, משפשפים את הנר על הרהיט, במקומות שרוצים שבהם רוצים שיתגלה הצבע של השכבה הראשונה. מנקים בעדינות שאריות בולטות וגדולות של שעווה במטלית יבשה.

שלב ד' צובעים מעל השעווה בגוון הבהיר. מומלץ לצבוע שתי שכבות, ולחכות שעה לייבוש הצבע בין שכבה לשכבה.

שלב ה' לאחר ייבוש מלא של שתי השכבות, משפשפים את השטח בנייר השיוף. יש לשייף בכל המקומות בהם נמרחה השעווה, במיוחד בפינות ובחלקים הבולטים של הרהיט, עד לחשיפת הצבע הכהה שמתחת. אחרי השיוף מנקים את השידה במטלית יבשה.

שלב ו' מורחים שכבה דקה של לקה שקופה על פני כל הרהיט להגנה על הצבע.

ולסיום   עטרו את המדפים של הרהיט בתחרה יפה (אפשר להדביק או לנעוץ עם נעץ) למראה וינטאג' חינני.

**